Mansikat lähes poimintavalmiina - Kotimaa - Uutiset - MTV.fi
Mansikat lähes poimintavalmiina
Julkaistu 30.06.2009 10:12
Avomaan mansikat kypsyvät Etelä-Suomessa tällä viikolla. Itä-Suomessa pääsatokautta saadaan odottaa vielä ensi viikolle ja Pohjois-Suomessa heinäkuun puoliväliin.
- Etelässä pelloille kannattaa lähteä heti, sanoo kehityspäällikkö Terhi Taulavuori Pro Agriasta.Harson alla kasvaneiden mansikoiden satokausi on Lounais-Suomessa kääntynyt jo kohti loppuaan. Sen sijaan maan keskiosissa näiden varhaismansikoiden poiminta on lämpimien säiden ansiosta nyt täydessä vauhdissa.
Pro Agrian kasvutilannekatsauksen mukaan mansikkasadosta tulee varsin tavanomainen. Osa tiloista on kärsinyt hallasta ja myyrien aiheuttamista tuhoista.- Tilakohtaista vaihtelua on toki paljon. Etelässä on vältytty myyrä- ja hallavaurioilta ja sato voi olla oikein hyvä ja marjat suuria, Taulavuori kertoo.Helle vauhdittaa marjojen kypsymistä, kun taas viileämpi jakso pidentää satokautta.(MTV3 - STT)Katso Mari Karppisen juttu (Seitsemän uutiset 30.6.2009)
Miestä etsitään Pälkäneellä - hukkumista pelätään
Suomalaiset turvassa Viareggiossa